b'\n_START_ARTICLE_\nSkirmantas Valiulis\n_START_SECTION_\nBiografija\n_START_PARAGRAPH_\n1950-1957\xc2\xa0m. mok\xc4\x97si \xc5\xa0iauli\xc5\xb3 J. Janonio vidurin\xc4\x97je mokykloje. 1958-1965\xc2\xa0m. Vilniaus universiteto Istorijos ir filologijos fakultete studijavo lietuvi\xc5\xb3 kalbos ir literat\xc5\xabros specialyb\xc4\x99._NEWLINE_1963\xe2\x80\x931967\xc2\xa0m. Parudaminio a\xc5\xa1tuonmet\xc4\x97s mokyklos lietuvi\xc5\xb3 kalbos ir fizinio lavinimo mokytojas. 1968\xe2\x80\x931970\xc2\xa0m. leidinio \xe2\x80\x9eEkrano naujienos\xe2\x80\x9c redakcijos darbuotojas. 1970\xe2\x80\x931972\xc2\xa0m. Lietuvos fotografijos meno draugijos atsakingasis sekretorius. 1973\xe2\x80\x931974\xc2\xa0m. m\xc4\x97nesinio informacinio biuletenio \xe2\x80\x9eKinas\xe2\x80\x9c vyr. redaktorius. 1974\xe2\x80\x932009\xc2\xa0m. Vilniaus universiteto \xc5\xbdurnalistikos katedros (nuo 1991\xc2\xa0m. Vilniaus universiteto Komunikacijos fakulteto \xc5\xbdurnalistikos institutas), 1982\xe2\x80\x932008 m. Vilniaus pedagoginio instituto (nuo 1992 m. VPU), 1989\xe2\x80\x932010 m. Lietuvos konservatorijos (nuo 1992 m. LMA, nuo 2004 m. LMTA) d\xc4\x97stytojas. Skait\xc4\x97 televizijos, kino, \xc5\xbeurnalistikos teorijos bei praktikos kursus. 1988\xe2\x80\x931991\xc2\xa0m. Lietuvos kinematografinink\xc5\xb3 s\xc4\x85jungos valdybos pirmininkas. 1990\xe2\x80\x931992\xc2\xa0m. Lietuvos radijo ir televizijos generalinis direktorius. 1995\xc2\xa0m. sta\xc5\xbeavosi Ohajo universitete (JAV). Dienra\xc5\xa1\xc4\x8dio \xe2\x80\x9eLietuvos rytas\xe2\x80\x9c priedo \xe2\x80\x9eTV antena\xe2\x80\x9c (nuo 1995\xc2\xa0m.), \xe2\x80\x9eRespublikos\xe2\x80\x9c priedo \xe2\x80\x9eTV publika\xe2\x80\x9c (nuo 2004 m.), savaitra\xc5\xa1\xc4\x8dio \xe2\x80\x9eLiterat\xc5\xabra ir menas\xe2\x80\x9c nuolatinis TV ap\xc5\xbevalgininkas. _NEWLINE_Lietuvos \xc5\xbeurnalist\xc5\xb3 s\xc4\x85jungos, Lietuvos fotomeninink\xc5\xb3 s\xc4\x85jungos valdybos, Lietuvos kinematografinink\xc5\xb3 s\xc4\x85jungos narys. Lietuvos nacionalini\xc5\xb3 kult\xc5\xabros ir meno premij\xc5\xb3 komiteto, LR Kult\xc5\xabros ministerijos Kino ir fotografijos ekspert\xc5\xb3 komisij\xc5\xb3, Kult\xc5\xabros ir meno tarybos narys. \xc4\xaevairi\xc5\xb3 konkurs\xc5\xb3 \xc5\xbeiuri narys: tarptautinio kino festivalio Lagove (\xc5\x81ag\xc3\xb3w, Lenkija, 1994, 1995\xc2\xa0m.), Krokuvoje (Lenkija, 1996\xc2\xa0m.), keturis kartus Lietuvos TV konkurse \xe2\x80\x9eAd rem\xe2\x80\x9c. Daugelio \xc4\xafvairaus pob\xc5\xabd\xc5\xbeio publikacij\xc5\xb3 kino, fotografijos ir TV klausimais Lietuvos laikra\xc5\xa1\xc4\x8diuose ir \xc5\xbeurnaluose autorius. Vaidino keliuose filmuose, buvo sukaup\xc4\x99s apie 15 t\xc5\xabkst. knyg\xc5\xb3 kolekcij\xc4\x85. 2005 m. \xc4\xafk\xc5\xabr\xc4\x97 Erotikos muziej\xc5\xb3. _NEWLINE_Palaidotas Antakalnio kapin\xc4\x97se.'